EkBass/fiwiki-20250220-pages-articles huggingface dataset:
Les Échos

Les Échos on Malin pääkaupungissa Bamakossa ilmestyvä ranskankielinen sanomalehti. Alpha Oumar Konarén johtaman kulttuuriosuuskunta Jamanan julkaisema Les Échos oli Malin ensimmäinen hallituksesta riippumaton sanomalehti. Sen ensimmäinen numero ilmestyi maaliskuussa 1989 opiskelijajohtaja Abdoul Karim Camaran kuoleman vuosipäivänä. Kahden tuhannen kappaleen painos valmistettiin valtion omistaman EDIM:in kirjapainossa. Lehteä julkaistiin aluksi kahdesti kuukaudessa ja maaliskuusta 1991 lähtien viikoittain, jolloin se saavutti ennätyksellisen 30 000 kappaleen levikin. Les Échos muuttui päivälehdeksi helmikuussa 1994, mutta sen rinnalla julkaistaan yhä myös viikkopainosta. Lehti oli Moussa Traorén hallinnon viimeisinä vuosina yksi Malin demokratialiikkeen äänenkannattajista. Vuoden 1991 vallankaappauksen jälkeen Adéma-PASJ:n puheenjohtajaksi ja myöhemmin presidentiksi valittu Konaré erosi Jamanan ja Les Échosin johdosta toukokuussa 1991, jolloin hänen tilalleen tuli Abdoulaye Barry ja syyskuussa 1991 Salif Berthé. Lehti pyrki ottamaan etäisyyttä Adéma-PASJ:sta, mutta sitä syytettiin usein Konarén ja hänen kabinettipäällikkönsä Soumeylou Boubèye Maïgan äänitorveksi. Puolueen hajottua ensimmäisen kerran joulukuussa 1994 lehden päätoimittajaksi tuli Maïgan veli Tiégoum Boubèye Maïga. Tutkimusten mukaan Les Échos oli 1990-luvulla L’Essorin jälkeen Malin suosituin sanomalehti. Sen toimittajat joutuivat toisaalta häirinnän kohteeksi ja vuonna 1993 lehti menetti toimitilansa tuhopoltossa. Vuonna 2000 lehden julkaisupäälliköksi tuli Aboubacar Saliph Diarra, joka kuoli vuonna 2002. Häntä seurasi Alexis Kalambry. Vuosien kuluessa Les Échos on ”aikuistunut” ja kehittynyt ”taistelulehdestä” tavanomaiseksi journalistiseksi tuotteeksi. Samalla siitä on tullut menestyvä liikeyritys. ==Lähteet== ==Aiheesta muualla== * Lehden sivusto Luokka:Malilaiset sanomalehdet
Esa Suvilehto

Esa Kullervo Suvilehto (s. 6. joulukuuta 1949 Pyhäjärvi) on suomalainen näyttelijä. Hän on tehnyt uransa pääasiassa Kajaanin ja Kotkan kaupunginteattereissa. == Ura == Suvilehto syntyi Iisakki Suvilehdon ja Aune Lohvan perheeseen. Hän suoritti Suomen Teatterikoulun vuosina 1969–1973, minkä jälkeen hän työskenteli kiinnitettynä näyttelijänä Ryhmäteatterissa 1973–1975, Penniteatterissa 1975–1977 ja Kajaanin kaupunginteatterissa 1977–1987. Sen jälkeen hän on näytellyt Kotkan kaupunginteatterissa. Suvilehdon roolitehtäviä ovat olleet muun muassa Tybalt tragediassa Romeo ja Julia, Peachum musiikkinäytelmässä Kolmen pennin ooppera ja Argan komediassa Luulosairas (2011). Suvilehto on näytellyt myös muun muassa teoksissa Prinsessa Ruusunen, Saiturin joulu, Nummisuutarit, Juurakon Hulda, My Fair Lady, Jäniksen vuosi, Reviisori ja Niskavuoren nuori emäntä; kaikki Kotkan kaupunginteatterissa 2000- ja 2010-luvuilla. Suvilehdon lukuisista elokuva- ja televisiorooleista mainittakoon pastori Pöntinen historiallisessa elokuvassa Tulipää, karjalaismies suurelokuvassa Talvisota ja isoisä draamasarjassa Syke. Vuonna 1981 hänellä oli Takkalan Matin rooli Jukka Sipilän ohjaamassa viisiosaisessa eeppisessä draamassa Kukkivat roudan maat. Vuonna 1989 Suvilehto näytteli taksikuski Maken roolin Jussi Niilekselän kuusiosaisessa televisiosarjassa Saastamoisen poika. == Lähteet == * * * == Aiheesta muualla == *Loviisan Sanomat 20.09.2011 - Lehtiluukku.fi *Yle Areena: Saastamoisen poika Luokka:Suomalaiset näyttelijät Luokka:Vuonna 1949 syntyneet Luokka:Elävät henkilöt
Vichyssoise

Vichyssoise () tai crème vichyssoise on ranskalainen purjo-perunakeitto. Siihen käytetään purjosipulin vaaleaa osaa, keltasipulia, perunoita, kanalientä ja kermaa. Soseutettua keittoa voi tarjota joko lämpimänä tai kylmänä. Se on Ranskassa yleisimpiä arkiruokia, mutta sopii myös juhlavammaksi alkuruoaksi. ==Lähteet== == Aiheesta muualla == Luokka:Keitot Luokka:Kasvisruoat Luokka:Alkuruoat Luokka:Ranskalainen keittiö
Dundee (parkki)

Dundee oli suomalainen nelimastoinen rautaparkki, jonka omisti ahvenanmaalainen laivanvarustaja Robert Mattson 1907-1920.Jukka Mikkolan Suurten purjelaivojen bibliografia : Dundee Dundee, burzelius.info Parkki Dundeen oli rakentanut W.B. Thompson Dundeessa Skotlannissa vuonna 1882 Charles Barrielle ym. dundeelaisille laivanvarustajille Intian juuttiliikennettä varten. Laivan vetoisuus oli 2 047,3 bruttorekisteritonnia ja kantavuus 3 000 kuollutpainotonnia. Laivan pituus oli 84,10 metriä, leveys 12,60 metriä ja syväys 6,98 metriä. Laiva teki neitsytmatkansa Lontoosta Plymouthin kautta Adelaideen Australiaan helmi-toukokuussa 1883 mukanaan 564 siirtolaista. Viljalastissa Kalkutasta West Hartlepooliin tulossa ollut Dundee törmäsi yhteen lokakuussa 1887 Englannin kanaalissa kuunari Swiftin kanssa jolloin kuunari upposi. Ahvenanmaalle parkki Dundee ostettiin 1907 dundeelaiselta Charles Barrie & Son-varustamolta ja se toimi myös koululaivana. Ollessaan joulukuussa 1919 Pohjois-Atlantilla matkalla Englannin West Hartlepoolista Fort Morganiin Meksikon lahdelle parkki joutui ankaraan myrskyyn jolloin sen painolasti pääsi siirtymään ja laivan riki jouduttiin kaatamaan ettei laiva olisi kaatunut. Eräs troolari hinasi parkin Stornowayhin Hebrideillä jonne se saapui 23. joulukuuta 1919. Parkki myytiin heinäkuussa 1920 Genovaan Italiaan. Se muutettiin viisimastoiseksi kuunariksi jossa oli kaksi apukonetta ja se sai uudeksi nimekseen Andora. Laiva romutettiin Rotterdamissa vuonna 1926. == Lähteet == == Aiheesta muualla == * Rautaparkki Dundeen haaksirikko, Suomen merenkulku, 15.02.1920, nro 4, s. 15, Kansalliskirjaston digitaaliset aineistot Luokka:Suomalaiset purjelaivat
Kovat kaverit

Kovat kaverit (alkuperäinen englanninkielinen nimi Ocean’s 11) on yhdysvaltalainen ryöstöelokuva vuodelta 1960, jonka on ohjannut Lewis Milestone. Elokuvan päärooleissa esiintyvät viisi Rat Packin jäsentä: Peter Lawford, Frank Sinatra, Dean Martin, Sammy Davis Jr. ja Joey Bishop. == Lähteet == == Aiheesta muualla == * Luokka:Yhdysvaltalaiset komediaelokuvat Luokka:Lewis Milestonen ohjaamat elokuvat Luokka:Yhdysvaltalaiset rikoselokuvat Luokka:Uhkapelielokuvat Luokka:Vuoden 1960 yhdysvaltalaiset elokuvat Luokka:Elokuvat uudestavuodesta
Hatsukaichi

Hatsukaichi () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin länsireunalla Seton sisämeren Hiroshimanlahden rannikolla Hiroshiman kaupungin länsipuolella. Kaupunkiin kuuluu suurehko Itsukushiman eli Miyajiman saari, suosittu turistikohde. Luoteessa sen alue nousee Chūgokuvuorille ja rajautuu Yamaguchin ja Shimanen prefektuureihin. Hatsukaichissa on 117 201 asukasta (joulukuussa 2019) ja sen pinta-ala on 489,48 neliökilometriä. Kaupungin nimi tarkoittaa ’20. päivän toria’ ja on peräisin siellä joka kuun 20. päivä järjestetyistä markkinoista. Edo-kaudella Hatsukaichi kehittyi San’yōdō-tien varren postiasemana (shukuba). Sieltä lähti myös tiereitti Tsuwanon daimiokuntaan. Japanin kunnallishallinnon perustamisen yhteydessä vuonna 1889 Hatsukaichista tehtiin maaseutukaupunki, ja kaupunkioikeudet sille myönnettiin vuonna 1988. Kaupunki laajeni huomattavasti 2000-luvun alussa, kun siihen liitettiin Saikin maaseutukaupunki ja Yoshiwan kyläkunta vuonna 2003 sekä Ōnon ja Miyajiman maaseutukaupungit vuonna 2005. Sen rannikkoalueet ovat kasvaneet voimakkaasti Hiroshiman lähiönä. Merkittäviä elinkeinoja ovat puusepän- ja huonekaluteollisuus. Puinen kendama-lelu on Hatsukaichista lähtöisin. Kaupunkiin kuuluvilla maaseutualueilla harjoitetaan muun muassa mikan- mandariinien viljelyä ja rannikolla osterien vesiviljelyä. Hatsukaichin tärkein nähtävyys on Itsukushiman saari, joka kuuluu Seton sisämeren kansallispuistoon. Siellä sijaitseva Itsukushima-jinjan pyhäkkö ympäristöineen on otettu Unescon maailmanperintöluetteloon. Saari on myös yksi Japanin kolmesta maisemasta ja siellä kohoavalta Misenvuorelta avautuva näkymä on tunnettu. Kaupungin muita nähtävyyksiä ovat liikenneturvallisuuden kamin palvonnasta tunnettu Hayatani-jinjan pyhäkkö ja Kanmurivuoren ylängön luonnonalueet, jotka kuuluvat Länsi-Chūgokuvuorten puolikansallispuistoon. Hatsukaichia palvelevat JR Nishi-Nihonin San’yō-päälinja ja Hiroshiman raitiotiet (Hiroden). == Ilmasto == == Kuvia == Tiedosto:Itsukushima Shrine (13890495648).jpg|Itsukushima-jinjan pyhäkkö Tiedosto:A Miyajima view Itsukushima Shrine.jpg|Näkymä Miyajiman saarelta, taustalla Hatsukaichin kaupunkia Tiedosto:View of Hatsukaichi Station.jpg|Hatsukaichin rautatieasema Tiedosto:Hatsukaichi City Hall Complex007.JPG|Hatsukaichin kaupungintalo == Lähteet == == Aiheesta muualla == * Kaupungin internetsivut Luokka:Hiroshiman prefektuurin kaupungit
Abdoul Karim Camara

Abdoul Karim Camara (kutsumanimeltään Cabral, 2. heinäkuuta 1955 – 17. maaliskuuta 1980 Bamako) oli malilainen opiskelijapoliitikko. Malin presidentin Moussa Traorén hallinto yritti vuonna 1979 rajoittaa valtion byrokratian ja liikeyhtiöiden työllistämien opiskelijoiden määrää. Rajoitukset sekä valtion kyvyttömyys maksaa opintotukea ja palkkoja johtivat opiskelijoiden ja opettajien väkivaltaisiin mielenilmauksiin, jotka jatkuivat vuoden 1980 loppuun saakka. Opiskelijalakkojen ja -mielenosoitusten johdossa oli kansallinen opiskelijaliitto Union nationale des étudiants et élèves du Mali (UNEEM), joka kannatti tieteellistä sosialismia ja oli käytännössä riippumaton Malin kansan demokraattisen liiton yksipuoluejärjestelmästä. Valtio vastasi protesteihin väkivallalla ja pidätyksillä ja kielsi UNEEM:in toiminnan tammikuussa 1980. Helmikuussa pidätettiin UNEEM:in pääsihteeri Tiébilé Dramé. Maan alle siirtynyt järjestö valitsi uudeksi johtajakseen Bamakon opettajakorkeakoulussa opiskelleen Abdoul Karim Camaran, joka tunnettiin nimellä Cabral. Maaliskuussa 1980 opiskelijat ja opettajat päättivät häiritä Bamakossa järjestettyä Saharan maiden huippukokousta. Seurauksena oli väkivaltainen yhteenotto, jossa poliisi surmasi 13 opiskelijaa. Cabral pidätettiin lähellä Guinean rajaa ja tuotiin Bamakoon maaliskuun 14. päivänä. Poliisi pahoinpiteli Cabralin ja Malin radio nauhoitti lausunnon, jossa hän kehotti lopettamaan opiskelijalakon. Cabral siirrettiin Camp Paran varuskuntaan Djikoronin kaupunginosaan, jossa hän kuoli kidutuksen seurauksena. Cabralista muodostui protestoivien opiskelijoiden keskuudessa legendaarinen hahmo. Hänen kuolemastaan on syytetty laskuvarjojoukkojen komentajaa Amadou Toumani Touréa, joka valittiin myöhemmin Malin presidentiksi. Cabralin muistopäivää vietetään joka vuosi, ja hänen kunniakseen on pystytetty muistomerkki. ==Lähteet== Luokka:Malilaiset poliitikot Luokka:Malilaiset henkirikosten uhrit Luokka:Vuonna 1955 syntyneet Luokka:Vuonna 1980 kuolleet
Luettelo Atlas-rakettiperheen laukaisuista

Atlas-rakettiperhe on pitkäaikainen yhdysvaltalainen kantorakettiperhe, joka kehitettiin varhaisen SM-65 Atlas -ICBM-ohjuksen pohjalta 1950-luvun lopulla. Rakettiperheen käytössä oleva Atlas V -malli on tehnyt 68 laukaisua lokakuun 2007 ja toukokuun 2018 välillä. == Luettelot == * Luettelo Atlas- rakettiperheen laukaisuista (1957–1959) * Luettelo Atlas-rakettiperheen laukaisuista (1960–1969) * Luettelo Atlas-rakettiperheen laukaisuista (1970–1979) * Luettelo Atlas-rakettiperheen laukaisuista (1980–1989) * Luettelo Atlas-rakettiperheen laukaisuista (1990–1999) * Luettelo Atlas- rakettiperheen laukaisuista (2000–2009) * Luettelo Atlas-rakettiperheen laukaisuista (2010–2019) * Luettelo Atlas-rakettiperheen laukaisuista (2020–2029) == Tilastot == Laukaisutilastot joulukuuhun 2019 mennessä: Atlas- rakettiperheen laukaisuista
Pieni minä

Pieni minä on suomalaislaulaja Nomi Enckellin 29. marraskuuta 2019 julkaistu esikoisalbumi. Marraskuussa 2019 albumi julkaistiin digitaalisesti ja CD- muodossa. Tammikuussa 2020 siitä julkaistiin myös vinyylipainos. Albumia tehtiin noin kahden ja puolen vuoden ajan. Ennen albumin julkaisua siltä ehdittiin julkaista kuusi singleä syyskuun 2017 ja marraskuun 2019 välillä. == Kappaleet == == Lähteet == Luokka:Vuoden 2019 esikoisalbumit Luokka:Suomalaiset iskelmäalbumit
Kotkan kauppaoppilaitos

Kotkan kauppaoppilaitos oli Kotkassa sijainnut kauppaoppilaitos. Se perustettiin vuonna 1904 nimellä Kotkan suomalainen kauppakoulu. Se yhdistettiin vuonna 1996 uuteen, monialaiseen Kymenlaakson ammattikorkeakouluun. ==Kirjallisuus== * Kotkan kauppaoppilaitos 50v. 1904-1954. Kotkan Kiltayhdistys r.y. 1954. ==Lähteet== Luokka:Kotkan oppilaitokset Luokka:Suomen ammattioppilaitokset Luokka:Entiset suomalaiset oppilaitokset Luokka:Kaupan alan koulutus
Hannah Emily Anderson

Hannah Emily Anderson (s. 1. syyskuuta 1989) on kanadalainen näyttelijä, ohjaaja, tuottaja ja käsikirjoittaja. Hänet tunnetaan parhaiten rooleistaan elokuvissa Jigsaw, What Keeps You Alive ja X-Men: Dark Phoenix, sekä televisiosarjassa The Purge. == Aiheesta muualla == * Luokka:Kanadalaiset näyttelijät Luokka:Vuonna 1989 syntyneet Luokka:Elävät henkilöt
Pujie

Pujie (1907–1994) oli Kiinan viimeisen keisarin Pu Yin veli. Hän opiskeli Keisarillisen Japanin armeijan sotilasakatemiassa 1930-luvulla ja avioitui japanilaisen Hiro Sagan kanssa. He saivat kaksi tytärtä. Mantšujen keisarillisen klaanin nimi on Aisin Gioro, ja tämä on myös Pujien ja Pu Yin sukunimi. Toisen maailmansodan lopulla Pujie jäi neuvostoliittolaisten vangiksi ja vietti seuraavat 15 vuotta neuvostoliittolaisilla ja kiinalaisilla vankileireillä. Hän oli niin sanottu mallivanki ja liittyi lopulta kommunistiseen puolueeseen. Hän oli vanhemmalla iällä Kiinan kansankongressin jäsen, kansankongressin pysyvän komitean ja presidiumin jäsen sekä Kiinan ja Japanin välisen ystävyysseuran varapuheenjohtaja. ==Lähteet== Luokka:Prinssit Luokka:Kiinalaiset poliitikot Luokka:Vuonna 1907 syntyneet Luokka:Vuonna 1994 kuolleet
Gbessi Zolawadji

Koffi Albert Bessanvi Gbessi, (s. 1952 Djégbadji, Ranskan Dahomey) tunnettu myös nimillä Bessanvi Gbessi tai Bessanvi Gbessi Zolawadji, on beniniläinen laulaja, joka tunnetaan Agbadza-musiikin edistäjänä. Bessanvi Gbessi syntyi kalastajakylässä Ouidahin lähistöllä. Hän peri kiinnostuksen laulamiseen isältään, Bessanvi Dossoulta alias Atchabalta, joka oli suuri laulaja, sekä erityisesti äidiltään Adjouavilta, joka jatkoi suurten Xwla-laulajien perintöä. Koffi varttui kuunnellen isänsä avogan-esityksiä, joka oli alun perin aatelisten seuratanssi, jossa kilpailevat heimot satirisoivat toisiaan. Bessanbia kiinnosti kuitenkin Monon departementin kylästä Oumakonista löytämänsä musiikki, jota kutsuttiin nimellä agbadza. Koffi debytoi vuonna 1976 ollessaan 20-vuotias. Hän esiintyi maan suosituimpien muusikoiden kanssa Cotonoun Palais des Congresissa. Koffin lahjakkuus toi hänelle menestystä ja agbadza-fanit Beninissä, Togossa ja Ghanassa alkoivat kutsua häntä nimellä Gbessi Zolawadji, joka voidaan kääntää karkeasti minan kielestä nimellä "kaunis ääni, joka tuo kaikki yhteen". Gbessi on julkaissut 14 äänitettä ja esiintynyt Gabonissa, Kongon Tasavallassa, Ghanassa, Togossa sekä Etelä- Afrikassa, missä hänelle myönnettiin vuonna 2001 vuoden parhaalle traditionaaliselle taiteilijalle myönnettävä Kora-palkinto. Angelique Kidjon vanhempi veli Oscar Kidjo, joka omistaa Cotonoussa olevan studion, jossa Gbessi nauhoittaa, luonnehtii Gbessin työskentelyä seuraavasti: "Gbessi tutkii sävellyksensä perusteellisesti, opiskelee Mina-kansan laulujen ja tanssien eri tyylejä ja hän on aina tarkkana studiossa. Hän paneutuu äänityksiinsä yhtä paljon kuin kuka tahansa muu nykysäveltäjä. Kun traditionaaliset taiteilijat nauhoittavat puoli tusinaa laulua kahdessa päivässä, Gbessi saattaa viettää viikon tai kymmenen päivää varmistaakseen, että kaikki kappaleet ovat täydellisiä”. Vaikka Gbessin yhtyeen rytmi rakentuu samalle perustalle kuin muiden agbadza-ryhmien, hän on ottanut rytmeihinsä mukaan myös puhallinsoittimia tai harmonisia pianosovituksia. Mi Dou Agbe on kappale kasetilla, jolla Gbessi voitti Kora -palkinnon. Hän laulaa: ”...älkää aiheuttako pahaa muille. Eläkää omaa elämäänne ja pyrkikää rauhaan ja sopusointuun.” Laulussa Djah, jossa on samantyyppinen sovitus, hän kehittää samanlaista teemaa: ”Älkää tehkö väärin toisille”, varoittaa Gbessi, ”...teettepä mitä tahansa, kohtaatte sen itse uudestaan.” Kuuluisassa laulussaan Aoyaka Gbessi ylistää kotikyläänsä ja lahjojaan. ”Agbenou on on avunhuuto", Gbessi laulaa. ”Kärsin, eikä minulla ole ketään, jonka puoleen kääntyä.” Gbessi asuu Cotonoussa ja esiintyy häissä, kastajaisissa, juhlissa ja konserteissa eri puolilla Beniniä. == Aiheesta muualla == * Beninin musiikki == Lähteet == Luokka:Beniniläiset muusikot Luokka:Vuonna 1952 syntyneet Luokka:Elävät henkilöt
Chuck Klosterman

Chuck Klosterman (s. 1972) on yhdysvaltalainen populaarikulttuuriin erikoistunut kirjoittaja ja esseisti sekä entinen elokuvakriitikko. Aiheita, joista hän kirjoittaa, ovat esimerkiksi tosi-tv ja nettiporno. Klosterman tunnetaan provokatiivisesta kirjoitustyylistään. == Lähteet == == Aiheesta muualla == *Virallinen sivusto *Chuck Klosterman’s Top 10 Books to Make You Unconventionally Smarter Luokka:Yhdysvaltalaiset esseistit Luokka:Yhdysvaltalaiset elokuvakriitikot Luokka:Musiikkikriitikot Luokka:Musiikkitoimittajat Luokka:Vuonna 1972 syntyneet Luokka:Elävät henkilöt
Blender (lehti)

Blender oli vuosina 2001–2009 ilmestynyt yhdysvaltalainen musiikki- ja kulttuurilehti, jonka omisti Alpha Media Group. Lehden kohderyhmää olivat nuoret miehet, ja lehti oli erityisen tunnettu paljastavista kansikuvistaan sekä vitseistään. Blenderin viimeinen numero ilmestyi huhtikuussa 2009, minkä jälkeen julkaiseminen jatkui internetissä. Vuonna 2009 lehden levikki oli 912 739, ja se oli kasvanut tasaisesti aloitusvuodesta 2001 lähtien. == Lähteet == Luokka:Yhdysvaltalaiset musiikkilehdet Luokka:Kulttuurilehdet
Tulevaisuuden tasavalta

Tasavallan tulevaisuus (ita. Repubblica Futura) on sanmarinolainen liberaali puolue. Se aloitti toimintansa vuonna 2017, kun kaksi keskustalaista puoluetta (Alleanza Popolare ja Unione per la Repubblica) yhdistyivät. Vuoden 2019 vaaleissa puolue sai kuusi paikkaa maan parlamentissa. == Ideologia ja näkemyksiä == Puolue määrittelee itsensä kaikille avoimeksi liberaaliksi puolueeksi, joka haluaa luoda dialogia muiden puolueiden kanssa. Sen mukaan San Marinolle on edullista kannattaa vahvaa kansainvälistä yhteistyötä ja mm. houkutella maahan lisää turisteja sekä yrityksiä.. Vuoden 2019 vaaliohjelmassaan puolue ajoi mm. seuraavia asioita: * Vapaaehtoiseen palvelukseen San Marinon asevoimissa pitäisi kannustaa, ja näiden palvelukseen astuvien tulisi saada siitä rahallista korvausta. * Maan tulee syventää suhteitaan EU:n kanssa ja pyrkiä pääsemään käsiksi unionin sisämarkkinoihin. * Pyrkiä energiaitsenäisyyteen ja eroon fossiilisista polttoaineista vuoteen 2030 mennessä ainakin rakennusten ja asumisen osalta. == Lähteet == Luokka:Liberaalit puolueet Luokka:San Marinon puolueet
Paul Du Noyer

Paul Du Noyer (s. 21. toukokuuta 1954 Liverpool, Britannia) on brittiläinen kirjailija ja toimittaja. Hän on valmistunut London School of Economicsista ja aloitti toimittajan uransa New Musical Expressissa. Sittemmin Du Noyer on työskennellyt Q:ssa, Mojossa, Heatissa ja The Wordissa. Hän on kirjoittanut lukuisia musiikkiaiheisia teoksia, mukaan lukien kirjat Lontoon ja Liverpoolin musiikillisesta historiasta. Conversations with McCartney on puolestaan koostettu hänen käymistään haastatteluista Paul McCartneyn kanssa yli 35 vuoden ajalta. == Lähteet == Luokka:Brittiläiset kirjailijat Luokka:Musiikkitoimittajat Luokka:Vuonna 1954 syntyneet Luokka:Elävät henkilöt
Billy Eichner

Billy Eichner (s. 18. syyskuuta 1978) on yhdysvaltalainen koomikko, näyttelijä ja tuottaja. Hänet tunnetaan luomastaan sarjasta Billy on the Street, joka ilmestyy yhdysvaltalaisella kaapelikanava TruTV:llä. ==Yksityiselämä== Eichner eli lapsuutensa Queensin Forest Hillsissä juutalaisessa perheessä. Hän valmistui Stuyvesantin high schoolista vuonna 1996 ja Northwestern- yliopistosta vuonna 2000. Näyttelijä Robin Lord Taylor oli hänen huonetoverinsa yliopistossa ollessaan. Eichner on kertonut olevansa homoseksuaali, sekä kannattavansa demokraattista puoluetta. ==Filmografia== Vuosi Elokuva / TV-sarja Rooli Huomautuksia 2008 Tapahtui Vegasissa bändin johtaja 2010 The Charlie Sheen Is Too Damn High Timmy McMillan lyhytelokuva 2011-17 Billy on the Street omana itsenään juontaja 2013 Glitter and Ribs Taylor Swift lyhytelokuva 2013-2015 Puisto-osasto Craig Middlebrooks 2013-2018 Bob's Burgers hra. Ambrose (ääni) 2014 Madagascarin pingviinit reportteri (ääni) 2014 Millerit Leon 1 jakso 2014 Kolme miestä ja tyttö Barry 1 jakso 2015-17 Difficult People Billy Epstein 2016 Angry Birds -elokuva kokkipossu 2016 Naapurit 2 Oliver Studebaker 2016 Last Week Tonight with John Oliver omana itsenään 1 jakso, vieraana 2016 Unbreakable Kimmy Schmidt omana itsenään 2016 Hairspray Live! Rob Barker televisiospesiaali 2017-19 Friends From College tri. Felix Forzenheim 2017 Carpool Karaoke: The Series omana itsenään 1 jakso, vieraana 2017 American Horror Story: Cult Harrison Wilton 2018 Most Likely To Murder Speigel 2018 Huippu- drag queen haussa omana itsenään 1 jakso, vierailevana tuomarina 2018 American Horror Story: Apocalypse Brock 2018 Simpsonit Billy (ääni) 1 jakso 2018 Family Guy omana itsenään (ääni) 1 jakso 2019 Leijonakuningas Timon (ääni) 2019 Noelle Gabriel Kringle 2019 Vihreitä munia ja kinkkua hra. Bigman (ääni) 1 jakso ==Lähteet== Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Amerikanjuutalaiset Luokka:Vuonna 1978 syntyneet Luokka:Elävät henkilöt
Mahidolin yliopisto

Mahidolin yliopisto (; , lyhennys MU) on julkinen tutkimusyliopisto Thaimaassa. Sillä on kolme kampusta Bangkokin suurkaupunkialueella (Salaya Nakhon Pathomin provinssissa, Bangkok Noi, Phayathai sekä kantakaupungissa sijaitseva College of Management). Lisäksi yliopistolla on maakuntakampukset Kanchanaburin, Nakhon Sawanin ja Amnat Charoenin provinsseissa. Yliopistoon kuuluu 17 tiedekuntaa, 6 korkeakoulua (college) ja 8 erillislaitosta (institute). ==Historiaa== Mahidolin yliopisto on seurausta kuningas Chulalongkornin (Rama V) vuonna 1888 perustaman Sirirajin sairaalan toiminnasta. Sairaalan yhteyteen perustettiin kuninkaallinen lääketieteellinen oppilaitos (college), joka myönsi ensimmäisen lääketieteellisen tutkinnon vuonna 1893. Oppilaitoksesta kasvoi Lääketieteellinen yliopisto (1943). Laajennuttuaan monitieteelliseksi yliopistoksi kuningas Bhumibol Adulyadej nimesi sen Mahidolin yliopistoksi vuonna 1969 kunnoittaakseen isäänsä, kuningas Mahidol Adulyadejia, Songkhlan prinssiä. ==Sijoitus kansainvälisisissä yliopistovertailuissa == Vuonna 2019 kansainvälinen Shanghain ARWU-yliopistoranking luokitteli yliopiston jaettuun sijaluokkaan 401–500 maailmassa. Se oli tässä yliopistovertailussa Thaimaan korkeatasoisin yliopisto ennen Chulalongkornin yliopistoa (sijalla 601–700). ==Opiskelijat ja henkilökunta== Yliopisto antaa opetusta thaiksi, sekä kansainvälisissä ohjelmissa englanniksi. Kansainväliset koulutukset houkuttelevat yli 1 000 ulkomaista opiskelijaa vuosittain. Pääosa yliopiston 20 kansainvälisestä perustutkinto-ohjelmista (B.Sc.) annetaan Mahidolin yliopiston International Collegessa (MUIC); on myös englanninkielisiä maisteri- ja tohtorikoulutuksia sekä täydennyskoulutuksia. Mahidolin yliopistossa on yli 20 500 perustutkinto- opiskelijaa (B.Sc.) ja yli 8 500 maisteri- tai tohtoriopiskelijaa. Ulkomaisia opiskelijoita on yhteensä yli 1 300. Yliopiston henkilökuntaan kuului yli 3 200 tohtoritutkinnon suorittanutta henkilöä. == Lähteet == ==Aiheesta muualla== Luokka:Thaimaan yliopistot Luokka:Bangkok Luokka:Bangkokin rakennukset ja rakennelmat
Iso Karhusaari (Sysmä)

Iso Karhusaari on Päijänteen saari Päijät-Hämeessä Sysmässä. == Maantietoa == Saari on 800 metriä pitkä, 500 metriä leveä ja sen pinta-ala on 29,5 hehtaaria . Se sijaitsee Töijensalon saariryhmässä Vähän Karhusaaren vieressä Kähärinsaaren eteläpuolella. Saaret ovat osa Tehinselän itäosassa järvenselälle päin kurkottavaa saaristoa. Iso Karhusaari on alttiina Tehinselän tuulille ja vain koillistuulet jäävät Kähärinsaaren taakse. Saari on metsäsaari, jossa on toimitettu laaja avohakkuu. Sen keskellä kohoaa laakea mäki, jonka laki yltää 22 metrin korkeuteen Päijänteestä. Saaressa on yksi vapaa-ajan asunto. == Virkistystoimintaa == Saari soveltuu virkistysalueeksi. == Historiaa == Kuhmoisten seudun taloudellisessa kartassa vuodelta 1939 saarien karttanimi on ”Karhusaaret”. Kartassa ei näy mitään ihmistoiminnan merkkejä . Vuoden 1985 peruskartassa näkyy saarella vapaa-ajan asunto, jota ei vielä edellisessä peruskartassa ollut. == Huomautukset == == Lähteet == Luokka:Päijänteen saaret Luokka:Sysmän saaret
Johan Adolf Bergenheim

Johan Adof Bergenheim (31. tammikuuta 1822 Pori – 6. lokakuuta 1893 Muolaa) oli suomalainen Venäjän keisarikunnan armeijan kenraalimajuri, joka palveli useissa eri insinöörijoukoissa. Viitattu 30.12.2019. Johan Adolf Bergenheimin vanhemmat olivat Vaasan hovioikeuden pronotaari, asessori Salomon Bergenheim ja Charlotta Gustafva Gripenberg.Yrjö Kotivuori, Ylioppilasmatrikkeli 1640–1852: Salomon Bergenheim. Verkkojulkaisu 2005. Viitattu 30.12.2019. Hänen puolisonsa vuodesta 1860 oli Maria Gustafva Frögd (k. 1903). Bergenheim tuli Haminan kadettikouluun 1836 ja määrättiin valmistuttuaan armeijan kenttäinsinöörijoukkoihin. Sotilasinsinööriopinnot hän suoritti Pietarissa 1843–1844. Palveltuaan insinöörijoukoissa Bobruiskissa Valko-Venäjällä hän siirtyi Tbilisiin Georgiaan 1847, osallistuen vuosien 1848 ja 1857 välisenä aikana sotatoimiin kaukasialaisia vuoristoheimoja vastaan. Aliluutnantiksi ja luutnantiksi Bergenheim ylennettiin 1850, alikapteeniksi 1857, kapteeniksi 1859, everstiluutnantiksi 1866 ja everstiksi 1869. Viaporissa hän palveli vuodesta 1857, mutta määrättiin palvelukseen Itä-Siperiaan vuonna 1860. Sieltä hän palasi Pietariin Venäjän armeijan insinöörijoukkojen hallintotehtäviin vuonna 1870. Sotapalveluksesta Bergenheim sai eron kenraalimajurina vuonna 1882. Bergenheim on haudattu Hietaniemen hautausmaalle Helsingissä.Billion graves: Johan Adolf Bergenheim Viitattu 30.12.2019. Tilanomistaja, valtiopäivämies Edvard Bergenheim oli Johan Adolf Bergenheimin ja Maria Gustafva Frögdin poika. ==Lähteet== Luokka:Suomalaiset kenraalit Luokka:Vuonna 1822 syntyneet Luokka:Vuonna 1893 kuolleet
Vähä Karhusaari (Sysmä)

Vähä Karhusaari on Päijänteen saari Päijät-Hämeessä Sysmässä. == Maantietoa == Saari on 820 metriä pitkä, 410 metriä leveä ja sen pinta-ala on 22,3 hehtaaria . Se sijaitsee Töijensalon saariryhmässä Ison Karhusaaren vieressä Kähärinsaaren eteläpuolella. Saaret ovat osa Tehinselän itäosassa järvenselälle päin kurkottavaa saaristoa. Vähä Karhusaari on matala saari, jonka huiput kohoavat noin 14 metrin korkeuteen Päijänteestä. Se on kauttaaltaan metsän peitossa ja saaressa on vain yksi vapaa-ajan asunto. Saaren itäpäässä sijaitsee kummeli, joka ohjaa Kähärinsaaren välisessä salmessa kulkevaa veneliikennettä. == Historiaa == Kuhmoisten seudun taloudellisessa kartassa vuodelta 1939 saarien karttanimi on ”Karhusaaret”. Kartassa ei näy mitään ihmistoiminnan merkkejä . Vuoden 1996 peruskartassa näkyy saarella vapaa-ajan asunto, jota ei vielä edellisessä peruskartassa ollut. == Huomautukset == == Lähteet == Luokka:Päijänteen saaret Luokka:Sysmän saaret
Säynätsalo (Kuhmoinen)

Säynätsalo on Päijänteen saari Pirkanmaalla Kuhmoisissa. == Maantietoa == Saari on 890 metriä pitkä, 380 metriä leveä ja sen pinta-ala on 22,4 hehtaaria . Se sijaitsee Tehinselän länsiosassa Tehinniemen ja Sarviniemen väliin jäävässä Säynätlahdessa. Siellä se on osa kuuden saaren ryhmää. Muut saaret ovat Hietasaari, Mäntysaari, Lammassaari, Varpussaari ja Takko. Säynätsalo on metsäsaari, jonka mäet yltävät 12 metrin korkeuteen Päijänteestä. Saaressa on neljä vapaa-ajan asuntoa. == Historiaa == Kuhmoisten seudun taloudellisessa kartassa vuodelta 1939 on saaren keskelle piirretty peltoa tai niittyä . Vuoden 1966 peruskartassa peltoa ei ole enää piirretty ja seuraavassa vuoden 1986 kartassa on saareen rakennettu neljä vapaa-ajan asuntoa. == Huomautukset == == Lähteet == Luokka:Päijänteen saaret Luokka:Kuhmoisten saaret
Otto Leonard von Blom

Otto Leonard von Blom (7. toukokuuta 1798 Kuopio – 3. huhtikuuta 1877 Pietari) oli suomalainen Venäjän keisarikunnan armeijan kenraaliluutnantti, joka toimi myös Vaasan läänin kuvernöörinä.Yrjö Kotivuori, Ylioppilasmatrikkeli 1640–1852: Otto Leonard von Blom. Verkkojulkaisu 2005. (Viitattu 30.12.2019) (Viitattu 30.12.2019) Otto Leonard von Blomin vanhemmat olivat varalääninsihteeri Gabriel Blom ja Anna Kristina Levander ja puoliso vuodesta 1836 Karolina Teresia Strauch (k. 1893). Kenraalimajuri, senaattori Michael Leonard von Blom oli heidän poikansa. Blom tuli ylioppilaaksi Turussa 1813 ja kävi Haapaniemen sotakoulun 1815–1819. Valmistuttuaan hän palveli muun muassa armeijan yleisesikunnassa Pietarissa ja vuodesta 1822 Kuurinmaalla. Aliluutnantiksi Blom ylennettiin 1823. Hän osallistui Persian sotaan 1826–1827 ja hänet ylennettiin luutnantiksi 1827 ja alikapteeniksi 1828. Turkin sodan jälkeen Blom toimi henkivartioväen joukkojen esikunnassa ja majoitusmestarina jalkaväkidivisioonassa. Kapteeniksi Blom ylennettiin 1932 ja everstiksi 1836, minkä jälkeen hän toimi päämajoitusmestarina useassa eri joukko-osastossa. Kenraalimajuriksi Blom ylennettiin 1846. Toimittuaan armeijakunnan esikuntapäällikkönä ja oltuaan yleisesikunnassa sotaministerin ja päämajoitusmestarin erikoistehtävässä hänet määrättiin 1852 Venäjän armeijan reservijoukkojen päämajoitusmestariksi. Blom siirrettiin Suomeen sijoitetun sotaväen esikunnan palvelukseen 1855. Hänet aateloitiin samana vuonna. Krimin sodan aikana von Blom osallistui Suomen rannikkoalueiden puolustamiseen, muun muassa syyskuussa 1855 Kokkolassa. Hänet nimitettiin Haminan kadettikoulun johtajaksi 1855 ja ylennettiin kenraaliluutnantiksi seuraavana vuonna. Vaasan läänin kuvernööriksi hän tuli 1858, mistä tehtävästä ja samalla sotapalveluksesta hän sai eron marraskuussa 1861. ==Lähteet== Luokka:Suomalaiset kenraalit Luokka: Suomalaiset aateliset Luokka: Vaasan läänin maaherrat Luokka:Vuonna 1798 syntyneet Luokka:Vuonna 1877 kuolleet
Koreakoivu

Koreakoivu eli Harhu on Päijänteen saari Päijät-Hämeessä ja Pirkanmaalla Sysmässä, Kuhmoisissa ja Padasjoella. == Maantietoa == Saari on 550 metriä pitkä, 200 metriä leveä ja sen pinta-ala on 5,7 hehtaaria . Se on Tehinselällä sijaitseva pieni rajasaari, jonka kautta kulkevat Padasjoen, Kuhmoisten ja Sysmän kuntarajat, ja samalla Pirkanmaan (ennen vuotta 2021 Keski-Suomen) ja Päijät-Hämeen maakuntaraja. Saaren ainoa mäki kohoaa 12 metrin korkeuteen Päijänteestä ja siinä on kolme vapaa-ajan asuntoa. Saaren itäpäässä kapealla niemellä sijaitsee kummeli. == Virkistystoimintaa == Saarella asuneen erakon Toivo Pylväläisen asunto on kunnostettu vuonna 2011 matkailukäyttöön ja sinne tehdään toisinaan tilausristeilyjä. Pylväläinen tunnetaan kalastajana, joka kehitti yhdessä Lauri Rapalan kanssa vaappuvaa uistinta. == Historiaa == Saaren vanha nimitys on Harhu, mutta Kuhmoisten seudun taloudellisessa kartassa vuodelta 1939 on saaren karttanimi jo Koreakoivu . Vuoden 1965 peruskartassa on saarella vain yksi mökki, joka sijaitsee saarella Kuhmoisiin kuuluvalla osalla. Seuraavassa kartassa on saaren länsipäähän rakennettu kaksi vapaa-ajan asuntoa. == Huomautukset == == Lähteet == == Aiheesta muualla == * Päijänteen erakko, Erämaan kutsu * Rapalan tarina Luokka:Päijänteen saaret Luokka:Sysmän saaret Luokka:Kuhmoisten saaret Luokka:Padasjoen saaret Luokka:Salpausselkä Geopark
Amadou Haya Sanogo

Amadou Haya Sanogo (s. 1972 Ségou) on malilainen sotilas, joka johti vuoden 2012 sotilasvallankaappausta. Sanogo sai sotilaskoulutuksen Yhdysvalloissa vuosina 2004–2010 ja työskenteli englannin opettajana Katin sotilasakatemiassa. Kapteeni Sanogo johti Malin presidentin Amadou Toumani Tourén syrjäyttänyttä sotilasvallankaappausta 21.–22. maaliskuuta 2012. Hän toimi sen jälkeen sotilasjuntta CNRDRE:n puheenjohtajana ja maan de facto -valtionpäämiehenä. Länsi-Afrikan talousyhteisön ja muiden maiden painostuksesta sotilasjuntta joutui 12. huhtikuuta luovuttamaan vallan väliaikaiselle presidentille, kansalliskokouksen puheenjohtajalle Dioncounda Traorélle. Sanogo säilytti kuitenkin asemansa Malin armeijan johdossa, ja joulukuussa 2012 sotilaat syrjäyttivät Traorén nimittämän väliaikaisen pääministerin Cheick Modibo Diarran. Armeijan epäonnistuminen Malin sisällissodassa ja ulkovaltojen sekaantuminen asiaan heikensivät Sanogon asemaa. Hän menetti myös sotilasvallankaappauksen kannattajien muodostaman COPAM-järjestön tuen. Helmikuussa 2013 Sanogo nimitettiin Malin puolustus- ja turvallisuusvoimien uudistamista valmistelleen komitean puheenjohtajaksi. Elokuussa 2013 väliaikainen hallitus ylensi hänet kenraaliluutnantiksi. Sanogo vapautettiin tehtävästään armeijan uudistamiskomitean johtajana elokuun lopussa vähän ennen uuden presidentin Ibrahim Boubacar Keïtan virkaan astumista. Sanogo pidätettiin 27. marraskuuta 2013. Häntä syytetään osallisuudesta vallankaappauksen yhteydessä tapahtuneeseen 21 laskuvarjojääkärin murhaan. Sanogo on odottanut oikeudenkäyntiä kotiarestissa Sélinguéssä. Vuonna 2016 alkaneen prosessin odotetaan jatkuvan tammikuussa 2020. Tilannetta vaikeuttaa se, että syytettyjen joukossa on myös nykyinen puolustusministeri Ibrahim Dahirou Dembélé. ==Lähteet== Luokka:Malilaiset sotilaat Luokka:Vuonna 1972 syntyneet Luokka:Elävät henkilöt
Otamon kappeli

Otamon kappeli ja hautausmaa on Otamossa, Sysmässä sijaitseva Tainionvirran seurakunnan siunauskappeli ja hautausmaa. Vuonna 1939 valmistuneen kappelin on suunnitellut arkkitehti Väinämö Killinen. Kappeli sijaitsee noin viisi kilometriä Sysmän keskustasta Vääksyn suuntaan, ja se kuului aiemmin Sysmän seurakuntaan. Kappelin yhteydessä on vuonna 1890 valmistunut hautausmaa. Hautausmaalla on myös vuonna 1946 valmistunut Suomen sisällissodassa punaisten puolella kuolleiden muistomerkki. Hautausmaalla on myös oma sirottelualueensa. == Lähteet == === Viitteet === == Aiheesta muualla == *Könönen, Nina: Sysmän rakennetun kulttuuriympäristön selvitys, s. 42–43. Hämeen ympäristökeskus, 2005. *Kartta Sysmän seurakunnan hautausmaasta Matariston rusthollin maalla N:o 2, Kansallisarkisto *Seurakunnan toimitilat, Otamon seurakunta. Arkistoitu 2018. Luokka:Sysmän rakennukset ja rakennelmat Luokka:Päijät-Hämeen kirkkorakennukset
Katolinen kirkko Luxemburgissa

Katolinen kirkko Luxemburgissa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa. == Organisaatio ja jäsenmäärä == Katolinen kirkko Luxemburgissa muodostuu yhdestä hiippakunnasta, Luxemburgin arkkihiippakunnasta. Siihen kuului vuonna 2016 yhteensä 275 seurakuntaa. Tuolloin katolilaisia oli maassa 425 000, 73,8% väestöstä. ==Lähteet== == Aiheesta muualla == * Luxemburgin arkkihiippakunnan kotisivut Luokka:Katolinen kirkko maittain Luokka:Uskonto Luxemburgissa
Kelly Fraser

Kelly Fraser (1993 Sanikiluaq, Nunavut, Kanada – joulukuu 2019) oli kanadalainen inuiittilaulaja. Hän tuli tunnetuksi Youtubessa julkaisemallaan videolla jolla oli ennen hänen kuolemaansa yli 400 000 katsojaa. Videolla hän laulaa Rihannan Diamonds kappaleen inuktitutin kielellä. Fraser vietti lapsuutensa Nunavutissa Kanadan pohjoisosassa. Hän aloitti kitaran soiton 11-vuotiaana ja liittyi ensimmäisen kerran bändiin 15-vuotiaana. Lauluissaan hän käytti englantia ja inuktitutia, sekoitti inuiittien perinteistä kurkkulaulua ja musiikkia sekä modernia pop-musiikkia. Hän käsitteli lauluissaan, ja myös puhui, inuiitien ja muiden alkuperäiskansojen oikeuksien puolesta, heidän kohtelusta sekä siitä kuinka monet inuiitit kärsivät vielä nykyisinkin siitä että heitä vietiin ennen asunolakouluhin kauas perheistään käymään koulua. Hän puhui myös pohjoisen ruuan hintojen kalleudesta, rasismista terveydenhuollossa ja itsemurhien määristä inuiittien keskuudessa. Hän asui kuollessaan Winnipegissä, Manitobassa, Kanadassa. Aluksi hänen perheensä ei halunnut kertoa tarkkoja tietoja hänen kuolemastaan. Myöhemmin he kertoivat kuolinsyyn olleen itsemurha, joka heidän mukaansa johtui traumaperäisestä stressihäiriöstä == Levyt == * Isuma (2014) * Sedna (2017) == Lähteet == == Aiheesta muualla == * * Luokka:Eskimokansoihin kuuluvat henkilöt Luokka:Kanadalaiset laulajat Luokka:Vuonna 1993 syntyneet Luokka:Vuonna 2019 kuolleet
Callum Keith Rennie

Callum Keith Rennie (s. 14. syyskuuta 1960 Sunderland, Tyne ja Wear, Englanti) on brittiläissyntyinen kanadalainen näyttelijä. Rennie aloitti uransa näyttelemällä kanadalaisissa elokuva- ja televisioprojekteissa. Näyteltyään yli 125:ssä kanadalaisessa ja kansainvälisessä projektissa, hän tuli tunnetuksi rooleistaan televisiosarjoissa Taisteluplaneetta Galactica ja Californication. == Aiheesta muualla == * Luokka:Kanadalaiset näyttelijät Luokka:Vuonna 1960 syntyneet Luokka:Elävät henkilöt
Katolinen kirkko Moldovassa

Katolinen kirkko Moldovassa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa. == Organisaatio ja jäsenmäärä == Katolinen kirkko Moldovassa muodostuu yhdestä hiippakunnasta, Chişinăun hiippakunnasta. Siihen kuului vuonna 2016 yhteensä 20 seurakuntaa. Tuolloin katolilaisia oli maassa noin 20 000, 0,5% väestöstä. ==Lähteet== == Aiheesta muualla == * Chişinăun hiippakunnan kotisivut Luokka:Katolinen kirkko maittain Luokka:Uskonto Moldovassa
MDA

MDA voi tarkoittaa seuraavia asioita: * Missile Defense Agency (MDA), Yhdysvaltain ohjuspuolustuksesta vastaava virasto. * MDA, IBM:n näytönohjain. * MDA, Moldovan maatunnus. * MDA, Arto Elovirran vaatemerkki. * MacDonald, Dettwiler and Associates, kanadalainen avaruusteollisuusyritys. * MDA, Magen David Adom, Daavidin Punainen Kilpi, Punaista Ristiä ja Punaista Puolikuuta vastaava israelilainen järjestö. * MDA, 3,4-metyleenidioksiamfetamiini, synteettinen huume.
Mihara

Mihara () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin keskiosassa Seton sisämeren rannikolla Nutajoen suulla. Kaupunkiin kuuluu osa Kibin ylängöstä ja muun muassa Sagishiman saari. Miharassa on 93 161 asukasta (marraskuussa 2019) ja sen pinta-ala on 471,55 neliökilometriä. Mihara kehittyi vanhastaan San’yōdō- tien varren liikenteen solmukohtana. Sengoku-kaudella vuonna 1582 Kobayakawa Takakage perusti sinne linnan, mikä jälkeen se kasvoi linnanaluskaupunkina ensin Kobayakawa-klaanin ja myöhemmin 1600-luvulta Asano-klaanin hallinnassa osana Hiroshiman daimiokuntaa. 1920-luvulta lähtien kaupunkiin sijoittui teollisuutta, etenkin tekokuitujen valmistusta ja myöhemmin esimerkiksi sementti-, kone- ja elintarviketeollisuutta. Kaupunkiin kuuluvilla maaseutualueilla tärkeitä elinkeinoja ovat riisin ja hedelmien viljely sekä karjatalous, Sagishiman saarella tuotataan mikan-mandariineja. Kaupungissa toimii Hiroshiman prefektuurin yliopiston kampus, entinen terveys- ja hyvinvointialan ammattikorkeakoulu. Kaupunkioikeudet osana Japanin nykyistä kunnallishallintoa Miharalle myönnettiin vuonna 1936, minkä jälkeen kaupunki on kasvanut useiden kuntaliitosten myötä. Vuonna 2005 siihen liitettiin Daiwan, Hongōn ja Kuin maaseutukaupungit. Miharan kulttuuriperintöön kuuluvat Miharan linnan raunioiden lisäksi muun muassa Buttsū-jin ja Beisan-jin buddhalaiset temppelit. Mitsuki Hachiman-gūn pyhäkkö taas tunnetaan kirsikankukistaan. Osa kaupungista kuuluu Seton sisämeren kansallispuistoon. Miharaa palvelevat suurnopeusjunalinja San’yō Shinkansen sekä JR Nishi-Nihonin San’yō-päälinja ja Kure-linja. Kaupungin länsiosassa toimii Hiroshiman lentoasema. == Kuvia == Tiedosto:Mount Sakurayama from site of Tenshu of Mihara Castle 1.jpg|Sakuravuori Miharan linnalta Tiedosto:MIHARA city map 1945.jpg|Mihara Yhdysvaltain asevoimien kartassa vuonna 1945 Tiedosto:Sagi island.JPG|Sagishiman saari Tiedosto:廣島空港 Hiroshima Airport - panoramio.jpg|Hiroshiman lentoaseman rakennuksia == Lähteet == == Aiheesta muualla == * Kaupungin internetsivut Luokka:Hiroshiman prefektuurin kaupungit
Mirada de mujer

Mirada de mujer on televisioyhtiö TV Azteca:n esittämä meksikolainen TV-sarja. Sen päärooleissa ovat Angélica Aragón, Ari Telch ja Fernando Luján. == Aiheesta muualla == * IMDB Luokka:1990-luvun meksikolaiset draamasarjat Luokka:TV Aztecan telenovelat
Cuando seas mía

Mirada de mujer on televisioyhtiö TV Aztecan esittämä meksikolainen TV-sarja. Sen päärooleissa ovat Silvia Navarro ja Sergio Basañez. == Aiheesta muualla == * IMDB Luokka:Meksikolaiset draamasarjat Luokka:2000-vuosikymmenen televisiosarjat Luokka:Televisan telenovelat
Nurmijärven kirjasto

Nurmijärven kirjasto on Nurmijärven kunnan yleisistä kirjastoista vastaava kunnallinen kulttuurilaitos. Sen toimipisteitä ovat Nurmijärven kirkonkylässä Nurmijärven kunnantalon naapurina sijaitseva Nurmijärven pääkirjasto (Punamullantie 1), Klaukkalan kirjasto (Kuonomäentie 2, Klaukkala), Rajamäen kirjasto (Kiljavantie 1, Rajamäki) sekä kirjastoauto Oiva. Nurmijärven kirjastolla on myös kaksi näyttelytilaa, pääkirjastossa Galleria Ville ja Klaukkalan kirjastossa Galleria Toivo. Nurmijärven kirjasto on osa Ratamo- kirjastoja, joka on Hausjärven, Hyvinkään, Nurmijärven ja Riihimäen yhdessä muodostama kirjastokimppa. Se tarjoaa näiden kuntien kirjastojen käyttäjille muun muassa verkkokirjastopalveluja, eli e-kirjoja (Ellibs), sanoma- ja aikakauslehtiä (käytössä kirjaston tiloissa: ePress, eMagz, RBdigital), musiikkipalvelua (Naxos), elokuvia (Kirjastokino) ja verkkopohjaista musiikinopetusta (rockway.fi). == Lähteet == Luokka:Nurmijärven rakennukset ja rakennelmat Luokka:Suomen kunnan- ja kaupunginkirjastot
Rauta(III)asetaatti

Rauta(III)asetaatti ((CH3COO)3Fe) eli ferriasetaatti on rauta- ja asetaatti- ionien muodostama yhdiste. Yhdistettä käytetään tekstiilien värjäyksessä, katalyyttinä ja muiden rautayhdisteiden valmistukseen. ==Ominaisuudet, valmistus ja käyttö== : Rauta(III)asetaatti on punaruskeaa kiteistä ainetta. Yhdiste ei liukene veteen, mutta liukenee happamiin liuoksiin ja etanoliin. Aineen kaava esitetään usein niin kutsuttuna emäksisenä rauta(III)asetaattina ((CH3COO)2FeOH). Sen rakenteessa rauta on kuitenkin kompleksi-ionina [Fe3(µ2-CH3COO)6(µ3-O)(H2O)3]Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004.. Rauta(III)asetaattia valmistetaan liuottamalla rautajauhetta tai -romua etikkahappoon ja hapettamalla muodostuneen liuoksen rautaionit hapetusluvulle +III happivirran avulla. Yhdistettä käytetään tekstiilien peittana ja värjäykseen, hapetusreaktioiden katalyyttinä ja muiden rautayhdisteiden ja musteiden valmistukseen.Egon Wildermuth, Hans Stark, Gabriele Friedrich, Franz Ludwig Ebenhöch, Brigitte Kühborth, Jack Silver & Rafael Rituper: Iron Compounds, Ullmann's Encyclopedia of Industrial Chemistry, John Wiley & Sons, New York, 2000. ==Lähteet== Luokka:Asetaatit Luokka:Rautayhdisteet
Kure (täsmennyssivu)

Kure voi tarkoittaa: * Kure, Japanin Hiroshiman prefektuurin kaupunki * Kure, atolli Havaijilla Tyynellä valtamerellä * Kure Beach, Yhdisvaltojen Pohjois- Carolinan osavaltion kaupunki
Tanskan europarlamenttivaalit 2019

Vuoden 2019 europarlamenttivaalit järjestettiin Tanskassa 26. toukokuuta 2019. Brexitin jälkeen edustajien määrä nousi yhdellä, neljääntoista, viime vaaleista. Vaaleissa saavutettiin 66 prosentin äänestysaktiivisuus, joka on kaikkien aikojen ennätys. Vaalien suurin voittaja äänimäärän osalta oli Venstre ja suurin häviäjä Tanskan kansanpuolue. ==Tulokset== Äänestysaktiivisuus 66,08 % 9,76 Puolue Puolue Mepit Mepit Äänet Äänet Äänet Äänet Puolue Puolue Mepit Mepit Lukumäärä Lukumäärä Osuus Osuus Venstre 4 2 648 203 23,5 % 6,8 Sosiaalidemokraatit 3 592 645 21,5 % 2,4 Sosialistinen kansanpuolue 2 1 364 895 13,2 % 2,2 Radikaali Venstre 2 1 277 929 10,1 % 3,6 Tanskan kansanpuolue 1 3 296 978 10,8 % 15,8 Konservatiivinen kansanpuolue 1 170 544 6,2 % 2,9 Yhtenäisyyslista 1 Uusi 151 903 5,5 % Uusi EU:n vastainen kansanliike 0 1 102 101 3,7 % 4,4 Alternativet 0 Uusi 92 964 3,4 % Uusi Liberal Alliance 0 60 693 2,2 % 0,7 ==Valitut europarlamentaarikot== Nimi Puolue Puolue Äänet Venstre Venstre Venstre Venstre Sosiaalidemokraatit Sosiaalidemokraatit Sosiaalidemokraatit Sosialistinen kansanpuolue Sosialistinen kansanpuolue Radikaali Venstre Radikaali Venstre Tanskan kansanpuolue Konservatiivinen kansanpuolue Yhtenäisyyslista ==Lähteet== Luokka:Tanskan vaalit Luokka:Europarlamenttivaalit 2019
Klang-laakson yhdistetty joukkoliikennejärjestelmä

Klang-laakson yhdistetty joukkoliikennejärjestelmä (engl. Klang Valley Integrated Transit System, malajiksi Sistem Transit Bersepadu Lembah Klang) on Klang-laakson (pääasiallisesti Kuala Lumpurin ja Petaling Jayan kaupunkien) alueella toimiva joukkoliikennejärjestelmä. Järjestelmään kuuluu yhdeksän kevytjunalinjaa, yksi monorail-linja ja linja-autoverkko. == Linjat == 1, 2, 10 = Lähijuna 3, 4, 5 ja 9 = Kevytjuna 6, 7 = KLIA express (lähijuna) 8 = Monorail Joukkoliikenne Luokka:Malesian liikenne Luokka:Joukkoliikenne
Mikael Agricolan jumalaluettelo

Mikael Agricolan jumalaluettelo on Mikael Agricolan vuonna 1551 esittämä hämäläisten ja karjalaisten jumalien luettelo. Luettelo on esitetty Agricolan Dauidin Psaltarin, eli Raamatun kirjan suomennoksen esipuheessa. Luettelo on suomalaisen uskontotieteen ja kansanuskon tutkimuksen oppihistoriallinen lähtökohta. Kahden kahdentoista jumalan luettelon esipuheeksi Agricola kirjoittaa "Epeiumalat monet tesse / muinen palueltin caucan ia lesse (kaukana ja lähellä)". "Epejumalat monet tesse / muinen palveltin cauan ja lesse. Neite cumarsit Hemelaiset / seke Miehet ette Naiset. Tapio Metzest Pydhyxet soi / ja Achti wedhest Caloja toi. Äinemöinen wirdhet tacoi / Rachkoi Cuun mustaxi jacoi. Lieckiö Rohot jwret ja puudh / hallitzi ja sencaltaiset mwdh. Ilmarinen Rauhan ja ilman tei / ja Matkamiehet edheswei. Turisas annoi Woiton Sodhast / Cratti murhen piti Tavarast. Tontu Honen menon hallitzi / quin Piru monda willitzi. Capeet mös heilde Cuun söit / Calevanpojat Nijttut ja mwdh löit. Waan Carjalaisten Nämet olit / Epejumalat cuin he rucolit. Rongoteus Ruista annoi / Pellonpecko Ohran casvon soi. Wirancannos Cauran caitzi / mutoin oltin Caurast paitzi. Egres hernet Pawudh Naurit loi / Caalit Linat ja Hamput edestoi. Köndös Huchtat ja Pellot teki / quin heiden Epeuskons näki. Ja quin Kevekylvö kylvettin / silloin ukon Malja jootijn. Sihen haetin ukon wacka / nin joopui Pica ette Acka. Sijtte paljo Häpie sielle techtin / quin seke cwltin ette nechtin. Quin Rauni Ukon Naini härsky / jalosti Ukoi pohjasti pärsky. Se sis annoi Ilman ja Wdhen Tulon / käkri se liseis Carjan casvon. Hiisi Metzeleist soi Woiton / Wedhen Eme wei calat vercon. Nyrckes Oravat annoi Metzast / Hittavanin toi Jenexet Pensast. Eikö se Cansa wimmattu ole / joca neite wsko ja rucole. Sihen Piru ja Syndi weti heite / Ette he cumarsit ja wskoit neite. Coolludhen hautijn Rooca wietin / joissa walitin parghutin ja idketin. Menningeiset mös heiden Wffrins sait / coska Lesket hoolit ja nait. Palveltin mös paljo muuta / Kivet Cannot Tädhet ja Cwuta." == Lähteet == Luokka:Mikael Agricola Luokka:Suomalaiset jumalat ja taruolennot
Sepulturan diskografia

Sepultura (portugalinkielinen nimi tarkoittaa ’hautaa’) on brasilialainen groove metal/thrash metal -yhtye. Tarkempaa lajityyppiä yhtyeen musiikille on vaikea määrittää, sillä sen varhainen tyyli vaihtelee thrash metalin ja death metalin välillä ja myöhemmillä albumeilla on vaikutteita muun muassa hardcore punkista ja perinteisestä brasilialaisesta musiikista. Yhtye oli suosionsa huipulla 1990-luvun puolivälissä. Igor Cavaleran lähdettyä yhtyeestä Sepulturassa ei ole enää yhtään alkuperäisjäsentä. == Studioalbumit == * * * * * * * * * * * * * * * == EP:t == * * * == Livealbumit == * * * * == Kokoelma- albumit == * * * * == Singlet == * * * * * * * * * * * * * * * * * * * * * * * == Videografia == * * * * * * == Musiikkivideot == * Inner Self (1989) * Dead Embryonic Cells (1991) * Arise (1992) * Refuse/Resist (1993) * Territory (1993) * Slave New World (1994) * Roots Bloody Roots (1996) * Ratamahatta (1996) * Attitude (1996) * Choke (1998) * Bullet the Blue Sky (2003) * Mind War (2004) * Refuse/Resist (live) (2005) * Convicted in Life (2006) * Ostia (2008) * We've Lost You (2009) * What I Do! (2009) * The Vatican (2013) * Da Lama ao Caos (2014) * Phantom Self (2016) * Isolation (2019) * Means To An End (2020) * Guardians of the Earth (2020) Luokka:Diskografiat
Lou Taylor Pucci

Lou Taylor Pucci (s. 27. heinäkuuta 1985 Seaside Heights, New Jersey, Yhdysvallat) on yhdysvaltalainen näyttelijä. Pucci on näytellyt muun muassa elokuvissa Kultainen nuoruus (2005), Ilopilleri (2005), Fast Food Nation (2006), The Go-Getter (2007), Explicit Ills (2008), Carriers (2009), The Story of Luke (2012), Evil Dead (2013) ja Spring (2014). == Aiheesta muualla == * * Viralliset kotisivut Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt